Qysh me përgatit sallatë me dredhëza e fileta pule?

				
			
Qysh me përgatit sallatë me dredhëza e fileta pule? Kjo është një recetë e thjeshtë dhe shumë e shijshme ndaj po ju sjellim sot në qysh me se si përgatitet.
Përbërësit për sallatë me dredhëza:

300 g sallatë e gjelbër
200 g dredhëza
4 fileta gjoksi pule (secila nga 120 g)
2 lugë gjelle vaj
2-3 lugë gjelle salcë soje
1 lugë mjaltë, kripë, piper i zi i bluar
150 gramë jogurt
2 lugë gjelle majonezë
2 lugë uthull
piper i kuq i bluar djegës

Përgatitja:
1. Sallata pastrohet, shkundet për t’u tharë dhe ndahet në copë kafshate. Dredhëzat pastrohen dhe secila pritet në 4 copë.
2. Filetat e mishit të pulës thahen me letër kuzhine dhe priten në rriska të holla. Kaurdisen në vaj të nxehtë në të gjitha anët, derisa të skuqen. Shtohen salca e sojës dhe mjalti, kripa dhe piperi i zi i bluar.
3. Bashkohen të gjithë përbërësit e sallatës. Jogurti tundet me 1-2 lugë gjelle ujë, me majonezë dhe me uthull. Shtohet kripë dhe piper i kuq i bluar djegës. Përzierja i derdhet sallatës përmbi. /Telegrafi/
The post Sallatë me dredhëza e fileta pule appeared first on Telegrafi.

		
				